আসাদুজ্জামান সাজু, লালমনিরহাট প্রতিনিধি :: ৪ লাখ টাকা ঋণ নিয়ে নিজেকে স্বালম্বী করতে পল্ট্রি ফার্ম গড়ে তোলেন শিউলী রানী রায়। শুক্রবার সকালে ফার্মে তোলেন ৪ হাজার লেয়ার মুরগীর বাচ্চা। ওই সব বাচ্চা বড় হয়ে ৫ মাস পরেই ডিম দিবে। সেই ডিম বিক্রি করে ঋণের কিস্তিসহ চলবে তার সংসারের চাকা। এ স্বপ্ন দেখছিল নারী উদ্যাক্তা শিউলী রানী। শিউলীর সেই সকালে বোনা স্বপ্ন শুক্রবার দিবাগত রাতে কাল বৈশাখীর ছোবলে তছনছ হয়ে গেল।